
Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Varėnos rajono savivaldybės tarybos veiklos reglamento, patvirtinto Varėnos rajono savivaldybės tarybos 2015 m. birželio 30 d. sprendimu Nr. T-VIII-89 „Dėl Varėnos rajono savivaldybės tarybos veiklos reglamento“, 209 punktu, Varėnos rajono savivaldybės taryba n u s p r e n d ž i a:
Pritarti Varėnos r. Marcinkonių daugiafunkcio centro 2020 metų veiklos ataskaitai (pridedama).
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administracinio teismo rūmams (A. Mickevičiaus g. 8A, Kaunas) per vieną mėnesį nuo jo įteikimo dienos.

PRITARTA
Varėnos rajono savivaldybės tarybos 
2021 m. balandžio 7 d. sprendimu Nr. T-IX-584

VARĖNOS R. MARCINKONIŲ DAUGIAFUNKCIO CENTRO 2020 METŲ ATSKAITA

Varėnos r. Marcinkonių daugiafunkcis centras juridinių asmenų registre įregistruotas 2020 m. liepos 03 d. Jis turi skyrių - Varėnos r. Marcinkonių daugiafunkcio centro Kabelių daugiafunkcį centrą. 
Centras veiklą pradėjo nuo rugsėjo mėn.1 d. Jo paskirtis teikti bendruomenei neformaliojo švietimo, socialines paslaugas, sudaryti sąlygas užsiimti kultūrine ir sportine veikla. Varėnos r. savivaldybės tarybos nutarimu buvo patvirtinta 12,5 etato ir 14 pareigybių. Nuo rugsėjo mėn. 1 d. iki gruodžio mėn. 1 d. buvo suformuota centro darbuotojų komanda ir šiuo metu yra užimti 10,5 etato bei 14 pareigybių. Kabelių daugiafunkciame centre priimti 2 kūrikai iš 4.
Sutvarkytos ir paruoštos patalpos mokslų metų pradžiai. Nuo rugsėjo mėn. 1 d. vykdomas ikimokyklinis – priešmokyklinis ugdymas, kuriame dalyvauja 6 vaikai. Ikimokyklinis – priešmokyklinis ugdymas kontaktiniu būdu vyko iki gruodžio 16 d., o vėliau nuotoliniu būdu dėl karantino.
Nuo gruodžio mėn. 1 d. priėmus dirbti neformaliojo ugdymo pedagogą, pradėtos vykdyti neformaliojo švietimo veiklos. Parašytos ir patvirtintos 5 neformaliojo švietimo programos: „Menų laboratorija“, „ Jaunieji miško bičiuliai“, „Seku, seku pasaką“, „Dainų ir šokių studija“, „Įdomieji eksperimentai“ vaikams ir jaunimui. 
Siekiant tik įsteigtos įstaigos sėkmingo ir pastovaus darbo, buvo vystoma centro administracinė bei ūkinė veikla: 
gauta Maisto tvarkymo subjekto registracija iš Valstybinės maisto ir veterinarinės tarnybos;
parengti ir patvirtinti pareigybių aprašymai, vidaus darbo taisyklės, supaprastintų viešųjų pirkimų taisyklės, gautos paramos gavimo, skirstymo ir apskaitos tvarka, maitinimo organizavimo, apskaitos ir kontrolės tvarkos aprašas, neformaliojo švietimo programos;
parengtos ir pasirašytos centro turto, priklausančio patikėjimo teise panaudos sutartys su čia įsikūrusiomis įstaigomis.
Gruodžio mėn. buvo sukurta Varėnos r. Marcinkonių daugiafunkcio centro paskyra socialiniame tinkle Facebook.com. 
Varėnos r. Marcinkonių daugiafunkcis centras, kaip partneris,  kartu su VŠĮ „Kartų ugdymo centras“  parengė ir pateikė projektus LR Socialinės apsaugos ir darbo ministerijai bei Lietuvos Kultūros Tarybai:
“Smurto artimoje aplinkoje prevencija Alytaus mieste ir Varėnos, Lazdijų rajonuose”; 
”60+ amžiaus gyventojų informacinių technologijų gebėjimų ugdymas  Varėnos ir Druskininkų savivaldybėse”;
“Augalo vaidmuo dzūkų gyvenime ir su juo susijusių tradicinių amatų perdavimas Dzūkijos krašto vaikams ir jaunimui”
Laukiami projektų patvirtinimo rezultatai.
Gruodžio mėn. sukūrus paskyrą socialiniame tinkle Facebook buvo paskelbta paramos rinkimo akcija neformaliajai švietimo erdvei sukurti. Buvo suaukota 3200 €. Šios lėšos bus tikslingai panaudotos įrengiant neformaliąją švietimo erdvę.

